رَفایل "رافا" نَڈال پَریرا (کاتالونوٗی: Rafael "Rafa" Nadal Parera، زامُت:۳ جوٗن ۱۹۸۶) چھُ اَکھ ہِسپٲنوی ٹینِس کھِلٲڑی۔ نَڈال چھُ حالُک دُنیاہُک نُمبَر 3 کھِلٲڑؠ، بێیہِ چھُ 209 ہَفتَن نَمبَر 1 روٗدمُت تہٕ پٲنٛژِ لَٹہِ ؤری خَتٕم گَژھنہٕ وقتِس نَمبَر 1 روٗدمُت۔ نَڈالَن چھِ زٕتووُہ "گرٛینٛڈ سلیم" خِطاب زیٖنؠ مٕتؠ، یَتھ مَنٛز چھِ ژۄداہ فرینٛچ اوپَن خِطاب شامِل۔ تٔمؠ اوس 2008 اولَمپِک کھیلَن مَنٛز سۄنہٟ تَمغہٕ زیٛوٗنمُت۔ یێمہِ سٟتؠ چھِ نوواک جوکووِچ تہٕ روجَر فیڈیرَر ٹینِسٕکؠ سارِوٕے کھۄتہٕ مَہان 'بٔڈؠ ترٛےٚ' کھِلٲڑؠ ماننہٕ یِوان۔

نِجی زِنٛدَگی
نَڈال زاوِ ۳ جوٗن ۱۹۸۶ مایورکا کِس ماناکور سَہرس مَنٛز۔ تٔمؠ سٕنٛزِ ماجُک ناو چھُ آنا ماریا پَریرا تہٕ تٔمؠ سٕنٛدؠ مٲلؠ سُنٛد ناو چھُ سیباستیان نَڈال ہومار۔ مول چھُ اَکھ کاربٲرؠ۔ نَڈالٕنؠ لۄکٕٹ بێنہِ چھےٚ ماریا اِسابیل، یۄس چھےٚ تٔمؠ سٟتؠ ٹوٗرنامینٛٹَن مَنٛز وُچھنہٕ یِوان۔ نَڈالُن پیٔتٕر چھُ مَشہوٗر پٔتِم فُٹبال کھِلٲڑؠ مِغیل اَنٛخێل نَڈال۔
نَڈالَن کۆر ۲۰۱۹ اَکٹوٗبَرَس مَنٛز مارِیا فرانٛسِسکا پیریلو پاسکوٗال سٟتؠ کھانٛدَر۔
یۆدوَے نَڈال چھُ کھوورٕ اَتھٕ سٟتؠ ٹینِس گِنٛدان، توتہِ چھُ سُہ دۆچھنہٕ اَتھٕ سٟتؠ لیکھان تہٕ گالف گِنٛدان۔
لۄکچارٕ اوس نَڈالَس بارسیلونا فُٹبال کھِلٲڑؠ رونالڈو پَسَنٛد یِوان۔ تٔمؠ سٕنٛدؠ پیٔترَن (یُس اوس رونالڈو سٕنٛزِ ٹیٖمَس مَنٛز) تُل تِہُنٛد اَکھ پھوٹوٗ۔


== حَوالہٕ ==